METEO. ANM a emis prognoza pentru următoarele patru săptămâni. Temperaturile așteptate.
Prognoza meteo emisă de ANM arată că temperaturile vor fi mai scăzute decât cele obișnuite în primele două săptămâni. În ultimele două săptămâni, temperaturile vor reveni la normal, conform Administrației Naționale de Meteorologie.
Meteorologii au anunțat marți prognoza meteo pentru pentru următoarele patru săptămâni. În primele două săptămâni, temperaturile vor fi mai scăzute decât cele obișnuite pentru această perioadă, mai ales în nord-vestic. Apoi, vremea se va încălzi până la valorile normale.Prognoza ANM pentru săptămâna 19 – 26 aprilieValorile termice vor fi mai coborâte decât cele specifice pentru această perioadă, în cea mai mare parte a țării, dar cu o abatere termică negativă ușor mai accentuată în regiunile nord-vestice.Regimul pluviometric va fi local excedentar în regiunile nord-vestice și în extremitatea de sud și sud est a țării, dar și local deficitar în sud-vest și nord-est, iar în rest va fi apropiat de cel normal pentru acest interval.Prognoza meteo pentru săptămâna 26 aprilie – 3 maiTemperaturile medii ale aerului vor fi ușor mai coborâte decât cele normale pentru această săptămână, în jumătatea nordică a țării, iar în rest vor fi apropiate de cele specifice pentru această perioadă.Cantitățile de precipitații vor fi în general excedentare în regiunile vestice, nord-vestice și centrale, iar în rest vor fi apropiate de cele normale pentru acest interval.Prognoza ANM pentru săptămâna 3 – 10 maiTemperatura medie a aerului va avea valori apropiate de cele normale pentru această săptămână, pe întreg teritoriul României. Regimul pluviometric se va situa în general în jurul celui normal pentru acest interval, în toate regiunile.Prognoza meteo pentru săptămâna 10 – 17 maiValorile termice vor fi apropiate de cele normale pentru această săptămână, la nivelul întregii țări. Cantitățile de precipitații estimate pentru această perioadă vor fi în general deficitare în regiunile sudice, dar și local excedentare în regiunile nordice și nord-vestice, iar în rest vor fi apropiate de cele normale pentru această perioadă.